### Beslutningstema

Budgetopfølgning på Klima-, Vækst-, og Udviklingsudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

Ifølge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 30.4. skal sikre overholdelse af budget 2025 og sikre nødvendige tiltag i relation til budgetlægningen for 2026.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

Drift
Samlet for driftsområderne under Klima-, Vækst-, og Udviklingsudvalget forventes et mindreforbrug på 1,0 mio. kr.

Forskydning mellem disponering og udbetaling af driftstilskud og medfinansiering til lokale udviklingsprojekter og mindre anlæg, er årsag til et forventet mindreforbrug på 0,6 mio. kr.

Driftsmidler disponeret til projekt Bosætningsstrategi forventes trods god fremdrift, at lande på et mindreforbrug på 0,4 mio. kr.

Anlæg
I forbindelse med budgetopfølgningen pr. 31. august 2025 er alle anlægsprojekter gennemgået og revurderet.

Ved årets udgang forventes et mindreforbrug på 14,6 mio. kr. Mindreforbrug på anlægsprojekter som fortsætter i 2026, vil blive søgt overført ved regnskabsafslutningen.

### Indstilling Direktionen indstiller,

at budgetopfølgningen pr. 31. august 2025 for Klima-, Vækst-, og Udviklingsudvalgets område godkendes, og

at generelle bemærkninger indgår i den samlede budgetopfølgning for Tønder Kommune.

### Beslutning

Indstillingen godkendt.